Descobreix el tresor més amagat de Gaudí, la Cripta Gaudí, situada dins la Colònia Güell, una colònia tèxtil plena de sorpreses i que està situada a Santa Coloma de Cervellò, a només 20 minuts de Barcelona. La Cripta, és l'església de les columnes tortes, el laboratori de la Sagrada Família, declarada Patrimoni Mundial de la Humanitat per la UNESCO el 2005. La Colònia Güell és un dels majors complexos industrials de Catalunya, en el qual es treballava, es vivia i s'aprenia, amb un disseny urbà integrat i innovador per a la seva època. La Colònia proporciona al visitant un gran varietat de serveis turístics com visites guiades, audioguies, visites teatralitzades, etc i altres serveis generals com àrees de descans, pàrquing per a vehicles i autocars, etc.